# Alcoià

### De Viquipèdia

Alcoià

Comarques del País Valencià
Capital | Alcoi
Població (2005) | 109.712
Superfície | 539,70 Km2
Densitat (2005) | 204,04 hab/km²
Municipi més populòs | Alcoi (60.931 hab)
Municipi més extens | Alcoi (129,90 Km2)
Municipi més dens | Alcoi (469,06 hab/Km2)
Municipis | 10

Subcomarques de l'Alcoià.png

L'Alcoià és una comarca central del País Valencià, amb capital a Alcoi.

Limita amb la Vall d'Albaida i el Comtat al nord, la Marina Baixa a l'est, l'Alacantí i el Vinalopó Mitjà al sud, i l'Alt Vinalopó a l'oest.

## [edita] Geografia

Es tracta d'una comarca muntanyosa, que presenta diverses foies interiors, com la de Foia de Castalla i la d'Alcoi. Està composta per la zona de les Valls d'Alcoi i de l'antiga comarca de la Foia de Castalla, separades per diverses serralades entre les quals destaca la Font Roja, on es troba el Menejador.

### [edita] Demografia

Alcoià (2005)

Municipi | Població | Extensió | Densitat
Alcoi | 60.931 | 129,90 | 469,06
Banyeres de Mariola | 7.282 | 50,30 | 144,77
Benifallim | 124 | 13,70 | 9,05
Castalla | 8.977 | 114,60 | 78,33
Ibi | 23.059 | 62,50 | 368,94
Onil | 7.500 | 48,40 | 154,96
Penàguila | 354 | 49,90 | 7,09
Tibi | 1.485 | 70,40 | 21,09
Total | 109.712 | 539,70 | 204,04

## [edita] Clima i vegetació

El clima és mediterrani, tot i que més fred que a les comarques costaneres. A les serres hi ha una vegetació original de carrasques, pinars i espècies aromàtiques, sobretot a la serra de Mariola.

## [edita] Economia

L'agricultura és de secà (cereals, raïm, oliveres i ametllers). Això no obstant, l'activitat principal de la comarca és la industrial, especialment la tèxtil, la del calcer, la del paper i la dels joguets. La ciutat més gran es Alcoi, capital de la comarca, amb una important tradició industrial paperera i metal·lúrgica que s'han assolit al segle XX amb la tèxtil, fins al punt que és la més important en l'actualitat. Són també importants les poblacions d'Ibi, amb indústries de joguets mecànics; Onil, dedicada a la fabricació de nines, i Castalla, que s'ha especialitzat també en la producció joguetera.

## [edita] Delimitacions històriques

La comarca de l'Alcoià és de creació moderna, a l'any 1989, i hi comprén la comarca històrica de la Foia de Castalla, i part de l'antiga Valls d'Alcoi. Aquestes comarques antigues apareixen al mapa de comarques d'Emili Beüt "Comarques naturals del Regne de València" publicat a l'any 1934.

## [edita] Enllaços externs

| A Wikimedia Commons hi ha contingut multimèdia relatiu a: Alcoià

- País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.

Obtingut de "http://ca.wikipedia.org../../../a/l/c/Alcoi%C3%A0.html"

Categoria: Alcoià

##### Views

- Article
- Discussió
- Revisió actual

##### Cerca

##### En altres llengües

- English
- Español
- Français